ΕΡΓΑΣΙΑ: ΘΕΜΑΤΙΚΗ ΕΝΟΤΗΤΑ 4 ΠΕΝΤΗΚΟΣΤΗ

Κοσμάς Μπρατόπουλος

. Οι σημερινές κοινωνίες έχουν ως χαρακτηριστικό την πολυπολιτισμικότητα. Τι είναι αυτό που θα μπορούσε να ενώσει όλους τους ανθρώπους, ανεξάρτητα από εθνικότητα, θρήσκευμα, ιδεολογία, χρώμα, φύλο και κοινωνική θέση; Δικαιολογήστε την άποψή σας και με τη βοήθεια των όσων μάθατε σ’ αυτό το κεφάλαιο.

Όπως μάθαμε τον καιρό της Παλαιάς Διαθήκης ο Θεός δημιούργησε σύγχυση στις γλώσσες των ανθρώπων και τους χώρισε σε φυλές. Την Πεντηκοστή μοιράζοντας τις πύρινες γλώσσες του Αγίου Πνεύματος τους καλεί και πάλι όλους στην ενότητα. Όταν οι Απόστολοι συγκεντρώθηκαν την Πεντηκοστή, το Άγιο Πνεύμα εμφανίστηκε με την μορφή πύρινων γλωσσών για να αφαιρέσει από αυτούς, κάθε αμαρτία, αδυναμία, φόβο, ακαθαρσία της ψυχής και να τους δωρίσει την **δύναμη,** το **φως** και την **φλόγα** της πίστης. Αυτά τα τρία συμβολίζουν οι πύρινες γλώσσες. Ξέρουμε ότι το πυρ είναι δυνατό φωτίζει και ζεσταίνει. Όταν μιλάμε για το Άγιο Πνεύμα δεν σκεπτόμαστε υλικά αλλά πνευματικά. Το Άγιο Πνεύμα έδωσε στους Αποστόλους πνευματική δύναμη και φως, δηλαδή την δυνατή θέληση, το φωτισμένο νου, την δύναμη και την ζεστασιά της αγάπης. Αυτά τα πνευματικά χαρίσματα με τα οποία εφοδίασε το Άγιο Πνεύμα του Αποστόλους γέμισαν τις καρδιές του με θέληση, πίστη και αγάπη για να αντιμετωπίσουν τον κόσμο και να κηρύξουν την Ανάσταση του δασκάλου τους. Τα ίδια αυτά πνευματικά χαρίσματα μπορούν να αποτελέσουν και τα δικά μας εφόδια στη σύγχρονη εποχή. Το μεγάλο δώρο του Αγίου Πνεύματος είναι το ότι δεν μας κάνει όλους ένα, αλλά κάνει και τον καθένα μας διαφορετικό. Την Πεντηκοστή το Άγιο Πνεύμα μας φωτίζει να καταλάβουμε, ότι οι διαφορές ανάμεσα στους ανθρώπους, εθνικές, φυλετικές, θρησκευτικές και κοινωνικές σταματούν να αποτελούν την αιτία χωρισμού τους και μετατρέπονται σε δύναμη ενότητας. Την ενότητα αυτή μπορούμε να την πετύχουμε με τον σεβασμό και την κατανόηση της διαφορετικότητας και των πιστεύω του άλλου. Σε μια εποχή που οι ηθικές αξίες έχουν υποβαθμιστεί το Άγιο Πνεύμα μας χαρίζει το φως τις αγάπης της ισότητας και της δικαιοσύνης. Αυτό και μόνο αποτελεί την γλώσσα της αγάπης και της ενότητας και μας βοηθάει να καταλάβουμε ο ένας τον άλλον. Η πίστη μας, μας διδάσκει ότι η χριστιανική αγάπη και φιλανθρωπία πρέπει να εκτείνονται πέρα από τα όρια της οικογένειας και της φυλής, ακόμα και πέρα από την χριστιανική κοινότητα.